pythainlp/thai_wikipedia_clean_20230101 huggingface dataset:
เหงียน ซวน ฟุก เกิดวันที่ 20 กรกฎาคม พ.ศ. 2497 เป็นชาวตำบลเกว๋ฝู่ อำเภอเกว๋เซิง จังหวัดกว๋างนาม ในสมัยรัฐเวียดนามหรือเวียดนามเหนือ วันที่ 12 พฤษภาคม พ.ศ. 2525 เขาได้รับการยอมรับให้เข้าร่วมกับพรรคคอมมิวนิสต์เวียดนาม และในวันที่ 12 พฤศจิกายน พ.ศ. 2526 เขาได้รับเป็นสมาชิกพรรคอย่างเป็นทางการ ตั้งแต่ปี พ.ศ. 2521 ถึง พ.ศ. 2522 เขาเป็นหนึ่งในบุคลากรของคณะกรรมการเศรษฐกิจกว๋างนาม - ดานัง และตั้งแต่ปี พ.ศ. 2523 ถึง พ.ศ. 2536 เขาเลื่อนเป็นพนักงาน จากนั้นเป็นรองหัวหน้าสำนักงานคณะกรรมการประชาชนกว๋างนาม - ดานัง
เหงียนเฮียนบิดาของเขาเกิดเมื่อปี พ.ศ. 2461 และทำงานให้กับสาธารณรัฐเวียดนาม จนถึงปี พ.ศ. 2497 บิดาของเขามุ่งหน้าไปทางเหนือตามเส้นขนานที่ 17 ของข้อตกลงเจนีวา ส่วนเหงียน ซวน ฟุก, แม่และพี่น้องของเขายังคงอาศัยอยู่ที่บ้านเกิดที่จังหวัดกว๋างนาม ซึ่งพวกเขาเรียนที่โรงเรียนในหมู่บ้าน แม่และพี่น้องของเขาแอบทำงานให้กับแนวร่วมปลดปล่อยแห่งชาติเวียดนามใต้ หลังการสู้รบในปี พ.ศ. 2508 น้องสาวของเขาถูกสังหารโดยกองทัพสหรัฐและรัฐบาลเวียดนามใต้ และในปี 2509 แม่ของเขาก็ถูกสังหารด้วยเช่นกัน ส่วนเขายังอาศัยอยู่กับพี่สาวในบ้านเกิดของเขาระยะหนึ่ง จากนั้นก็ได้ติดตามเพื่อนของพ่อแม่ไปเวียดนามเหนือในปี พ.ศ. 2510
เข้าสู่ตำแหน่งประธานาธิบดี.
ในการประชุมครั้งที่ 11 ของสมัชชาแห่งชาติสมัยที่ 14 ในวันที่ 2 เมษายน พ.ศ. 2564 เขาได้รับการเสนอชื่อให้เป็นประธานาธิบดีเวียดนามคนที่10 ต่อจากท่านเหงียน ฟู้ จ่อง เพื่อเลือกตั้งในเช้าวันที่ 5 เมษายน พ.ศ. 2564 และนี่เป็นครั้งแรก ที่ประชุมสมัชชาแห่งชาติจะเลือกนายกรัฐมนตรีขึ้นเป็นประธานาธิบดี
เช้าวันที่ 5 เมษายน พ.ศ. 2564 ในการประชุมครั้งที่ 11 ของสมัชชาแห่งชาติ สมัยที่ 14 ภายใต้การดูแลควบคุมการประชุมของ ท่าน เวิ่น ดิ่ญห์ เฮว้ ประธานสมัชชาแห่งชาติ โดยที่ประชุมสมัชชาแห่งชาติได้ดำเนินการตามขั้นตอนเพื่อเลือกตั้งประธานาธิบดีโดยการลงคะแนนลับ มีมติให้ เหงียน ซวน ฟุก ดำรงตำแหน่งประธานาธิบดีคนที่ 10 หลังจากลงมติเลือกประธานาธิบดี ประธานาธิบดีเหงียนซวนฟุกก็ได้สาบานตนเข้ารับตำแหน่ง และกล่าวคำมั่นต่อสมาชิกสมัชชาแห่งชาติและประชาชน โดยถ่ายทอดสดทางโทรทัศน์และวิทยุให้ผู้มีสิทธิเลือกตั้งและประชาชนทั่วประเทศได้รับชม
Gnash (musician)
ชิล ออนไลน์
ชิล ออนไลน์  เป็นสถานีวิทยุในเครือเอไทม์ มีเดีย ภายใต้จีเอ็มเอ็ม แกรมมี่ ที่เปิดเพลงไทยสากลแนวฟังสบาย ตลอด 24 ชั่วโมง ออกอากาศเฉพาะช่องทางอินเทอร์เน็ต ทั้งทางเว็บไซต์ แอปพลิเคชัน AtimeOnline และ Chill Online ในระบบปฏิบัติการ ไอโอเอส และ แอนดรอยด์ ปัจจุบันออกอากาศจาก สตูดิโอ 3 ชั้น 38 อาคารจีเอ็มเอ็มแกรมมี่เพลส
การเปลี่ยนแปลงช่องทางการออกอากาศ.
แต่เดิม ชิลเอฟเอ็ม 89 ได้ออกอากาศทาง FM 89 MHz จนถึงวันที่ 1 ตุลาคม 2559 ได้เปิดคลื่น ชิล 104.5 ออกอากาศทาง FM 104.5 MHz อีกหนึ่งคลื่น โดยที่ไม่มีดีเจมาดำเนินรายการ ซึ่งในขณะนั้น ทั้งสองคลื่นได้ออกอากาศคู่ขนานกัน จนถึงวันที่ 1 มกราคม 2560 ได้ยุบการออกอากาศทาง 89 MHz และได้นำดีเจย้ายมาจัดรายการทาง FM 104.5 MHz แทน
หลังจากนั้น ได้มีการเปลี่ยนแปลงอีกครั้งในวันที่ 1 เมษายน 2560 เอไทม์ มีเดียตัดสินใจไม่ต่อสัญญาคลื่น FM 94 MHz กับสถานีวิทยุโทรทัศน์กองทัพบก จึงได้ย้ายช่องทางการออกอากาศทางวิทยุของ อีเอฟเอ็ม จาก FM 94 MHz มาที่ FM 104.5 MHz แทน และลดช่องทางการออกอากาศของ ชิล 104.5 เหลือเพียงช่องทางผ่านอินเทอร์เน็ตเท่านั้น เนื่องจากคลื่นนี้เป็นสถานีที่มีกลุ่มคนฟังทางอินเทอร์เน็ตสูงที่สุด และเน้นเปิดเพลงฟังง่าย สบาย ๆ จากนั้นเป็นต้นมา คลื่นนี้จึงได้เปลี่ยนชื่อเป็น ชิล ออนไลน์ ให้สอดคล้องกับช่องทางการออกอากาศ ซึ่งในการเปลี่ยนแปลงครั้งนี้ ได้การมีการโอนย้ายดีเจ ทั้งจากอีเอฟเอ็ม มายังชิล และจากชิล ไปอีเอฟเอ็มอีกด้วย อาทิ ดีเจพุฒ พุฒิชัย เกษตรสิน ย้ายจากชิล ไปที่อีเอฟเอ็ม ดีเจโบ ธนากร ชินกูล ย้ายจากอีเอฟเอ็ม มายังชิล
รายการทอล์กโชว์.
ในรายการประเภททอล์กโชว์ จะออกอากาศทางยูทูบและเฟซบุ๊กเท่านั้น โดยในเวลาเดียวกัน ช่องทางเว็บไซต์ และแอปพลิเคชัน จะออกอากาศเป็นเพลงตลอดชั่วโมง โดยไม่มีดีเจมาดำเนินรายการ ซึ่งวันเวลาอาจเปลี่ยนแปลงตามความสะดวกของดีเจในสัปดาห์นั้น ๆ
ชิลออนไลน์
หาคู่ Duet
หาคู่ Duet เป็นการประกวดร้องเพลงในแนวเรียลลิตี้สร้างฝันครั้งแรกในประเทศไทย ที่คนธรรมดาได้ Duet กับศิลปินขั้นเทพ ซึ่งผู้ชนะจะได้ออก Single ใหม่ร่วมกับ 4 นักร้อง จัดทำครั้งแรกโดยเดอะ วัน เอ็นเตอร์ไพรส์ ออกฉายครั้งแรกทางช่องวัน
ผู้เข้าแข่งขันจะทำการ Audition เพื่อเข้า Group ของศิลปินทั้งสี่คน ได้แก่ Group อ๊อฟ, Group ปาล์ม, Group โรส และ Group แก้ม ซึ่งทั้ง 4 ศิลปิน จะเลือกผู้เข้าแข่งขันเข้า Group ของตัวเอง Group ละ 5 คน
โดยคำตัดสินจะมีทั้งหมด 3 คำตอบด้วยกัน คือ
- ถ้าผู้เข้าแข่งขันร้องเพลงได้ถูกใจศิลปิน จะ ได้ร่วม Group ทันที
- ถ้าผู้เข้าแข่งขันร้องเพลงไม่ถูกใจศิลปิน เขาหรือเธอก็จะ ไม่ผ่าน การคัดเลือก
- ถ้าศิลปินยังไม่แน่ใจ ผู้เข้าแข่งขันจะต้อง รอการตัดสิน อีกครั้ง
ส่วนผู้เข้าแข่งขันที่ รอการตัดสิน จะถูกทดสอบอีกครั้งว่าใครดีพอที่จะผ่านเข้า Group ไปได้
รอบ 6 คนสุดท้าย.
ผู้เข้าแข่งขันทั้ง 6 คนในแต่ละ Group จะถูกจับคู่แข่งขันกัน ซึ่งผู้เข้าแข่งขันจะต้องร้องเพลงคู่กับศิลปินคนละ 1 เพลง เมื่อการแข่งขันแต่ละคู่จบลง กติการการตัดสินจะเป็นดังนี้
ศิลปินเจ้าของ Group จะต้องประกาศว่าใครจะได้ผ่านเข้าสู่รอบต่อไป แต่การตัดสินจะยังไม่จบแค่นั้น เมื่อเพื่อนศิลปินจะมีสิทธิ์ลงความเห็นในฐานะคนดูว่าพวกเขาเห็นว่าใครที่ร้องเข้ากับศิลปินได้มากกว่า
ซึ่งนั่นหมายความว่า ถ้าเสียงส่วนใหญ่ ของเพื่อนศิลปิน เห็นตรงกับศิลปิน เจ้าของ Group ผู้เข้าแข่งขันจะผ่านเข้าสู่รอบต่อไปทันที แต่ถ้าเสียงส่วนใหญ่ ของเพื่อนศิลปิน เห็นต่าง ศิลปินเจ้าของ Group จะมีสิทธิ์ตัดสินใจใหม่อีกครั้ง
และเพื่อช่วยให้ผู้เข้าแข่งขันกับศิลปินร้องด้วยเคมีที่เข้ากันมากขึ้น ทางรายการได้มีเวลาให้พวกเขาได้ซ้อมร่วมกันโดยแบ่งเป็น วันคุยเพลง และ วันซ้อมกับวงดนตรี
รอบ 3 คนสุดท้าย.
ผู้เข้าแข่งขันจะต้องร้องเพลง Duet กับ ศิลปิน คนละ 1 เพลง และคนที่ร้องเข้ากับศิลปินมากที่สุด 2 คนเท่านั้น จะได่ผ่านเข้าสู่รอบ FINAL และ 1 คนจะต้องกลับบ้านทันที
และอย่าลืมว่าการตัดสินในครั้งนี้ขึ้นอยู่กับศิลปินเจ้าของ Group คนเดียวเท่านั้นว่าเขาจะเลือกและถูกใจใครมากที่สุด
ผู้เข้าแข่งขันจะต้อง Duet กับ ศิลปินรับเชิญ ผู้เข้าแข่งขันจะต้อง Duet กับ ศิลปินเจ้าของกรุ๊ป
ฤดูการที่ 1
Episode 1: รอบ Audition.
ออกอากาศเมื่อวันที่ 5 มีนาคม 2560 โดยการเปิดตัวศิลปินทั้ง 4 ได้มีการขับร้องเพลงเรือเล็กควรออกจากฝั่ง
Episode 2: รอบ Audition.
ออกอากาศเมื่อวันที่ 12 มีนาคม 2560
Episode 3: รอบ Audition.
ออกอากาศเมื่อวันที่ 19 มีนาคม 2560
Episode 4: รอบ Audition.
ออกอากาศเมื่อวันที่ 26 มีนาคม 2560
Episode 5: รอบ Audition.
ออกอากาศเมื่อวันที่ 2 เมษายน 2560
Episode 6: รอบ Audition.
ออกอากาศเมื่อวันที่ 9 เมษายน 2560
รอบการทดสอบผู้แข่งขันที่รอการตัดสินเพื่อเข้า Group ปาล์ม.
โดยGroup ของปาล์มนั้นได้ทำการ Audition เป็นที่เสร็จสิ้นเรียบร้อยแล้ว และได้นักร้องเข้า Group ของตัวเองไปแล้วทั้งสิ้น 4 คนโดยยังเหลืออีก 1 ที่นั่ง โดยมีผู้เข้าแข่งขันที่ยังรอการตัดสินอยู่ทั้งสิ้น 6 ท่าน เพื่อเป็นการตัดสินใจที่ง่ายขึ้น โดยจะให้พี่ปาล์มได้ร้องเพลงคู่กับผู้เข้าแข่งขันที่รอการตัดสินคนละ 1 ท่อน
รอบการทดสอบผู้แข่งขันที่รอการตัดสินเพื่อเข้า Group โรส.
โดยGroup ของโรสนั้นได้ทำการ Audition เป็นที่เสร็จสิ้นเรียบร้อยแล้ว และได้นักร้องเข้า Group ของตัวเองไปแล้วทั้งสิ้น 3 คนโดยยังเหลืออีก 2 ที่นั่ง โดยมีผู้เข้าแข่งขันที่ยังรอการตัดสินอยู่ทั้งสิ้น 7 ท่าน เพื่อเป็นการตัดสินใจที่ง่ายขึ้น โดยจะให้พี่โรสได้ร้องเพลงคู่กับผู้เข้าแข่งขันที่รอการตัดสินคนละ 1 ท่อน
รอบการทดสอบผู้แข่งขันที่รอการตัดสินเพื่อเข้า Group อ๊อฟ.
โดยGroup ของอ๊อฟนั้นได้ทำการ Audition เป็นที่เสร็จสิ้นเรียบร้อยแล้ว และได้นักร้องเข้า Group ของตัวเองไปแล้วทั้งสิ้น 4 คนโดยยังเหลืออีก 1 ที่นั่ง โดยมีผู้เข้าแข่งขันที่ยังรอการตัดสินอยู่ทั้งสิ้น 4 ท่าน เพื่อเป็นการตัดสินใจที่ง่ายขึ้น โดยจะให้พี่อ๊อฟได้ร้องเพลงคู่กับผู้เข้าแข่งขันที่รอการตัดสินคนละ 1 ท่อน
รอบการทดสอบผู้แข่งขันที่รอการตัดสินเพื่อเข้า Group แก้ม.
โดยGroup ของแก้มนั้นได้ทำการ Audition เป็นที่เสร็จสิ้นเรียบร้อยแล้ว และได้นักร้องเข้า Group ของตัวเองไปแล้วทั้งสิ้น 3 คนโดยยังเหลืออีก 2 ที่นั่ง โดยมีผู้เข้าแข่งขันที่ยังรอการตัดสินอยู่ทั้งสิ้น 9 ท่าน เพื่อเป็นการตัดสินใจที่ง่ายขึ้น โดยจะให้พี่อ๊อฟได้ร้องเพลงคู่กับผู้เข้าแข่งขันที่รอการตัดสินคนละ 1 ท่อน
แต่การคัดเลือกยังไม่จบ เพราะทางรายการมีเซอร์ไพรส์ให้กับผู้เข้าแข่งขันทั้งหมด และเซอร์ไพรส์นั้นก็คือ พวกเขาจะมีโอกาสถูกเลือกเข้า Group ของทั้ง 4 ศิลปินอีก Group ละ 1 คนด้วยกัน
ซึ่ง อ๊อฟ, โรส, ปาล์ม และ แก้ม จะเลือกผู้เข้าแข่งขัน เพิ่มอีก 1 คน จากกรุ๊ปใดก็ได้ เพื่อให้เหล่าศิลปินได้เจอกับคู่ที่ลงตัวกับเขามากที่สุด และผู้เข้าแข่งขันกรุ๊ปที่ 6 ของพวกเขาจะเป็นใคร
Episode 7: รอบ 6 คนสุดท้าย.
ออกอากาศเมื่อวันที่ 23 เมษายน 2560
Episode 8: รอบ 6 คนสุดท้าย.
ออกอากาศเมื่อวันที่ 30 เมษายน 2560
Episode 9: รอบ 6 คนสุดท้าย.
ออกอากาศเมื่อวันที่ 7 พฤษภาคม 2560
Episode 10: รอบ 6 คนสุดท้าย.
ออกอากาศเมื่อวันที่ 14 พฤษภาคม 2560
Episode 11: รอบ 3 คนสุดท้าย.
ออกอากาศเมื่อวันที่ 21 พฤษภาคม 2560
Episode 12: รอบ 3 คนสุดท้าย.
ออกอากาศเมื่อวันที่ 28 พฤษภาคม 2560
Episode 13: รอบ Final.
ออกอากาศเมื่อวันที่ 4 มิถุนายน 2560
Episode 14: รอบ Final.
ออกอากาศเมื่อวันที่ 11 มิถุนายน 2560
Episode 15: รอบ Final.
ออกอากาศเมื่อวันที่ 18 มิถุนายน 2560
Group แก้ม.
โชว์พิเศษ: เพลงไม่มีใครรู้ [แก้ม, จอย, บูม]
Group ปาล์ม.
โชว์พิเศษ: เพลงผิดสัญญา [ปาล์ม, เจเจ, ต่อ]
Episode 16: รอบ Final.
ออกอากาศเมื่อวันที่ 25 มิถุนายน 2560
Group อ๊อฟ.
โชว์พิเศษ: เพลงดึกแล้ว [อ๊อฟ, ปลั๊กไฟ, ส้มโอ]
Group โรส.
โชว์พิเศษ: เพลงปล่อยไปตามหัวใจ [โรส, ไตเติ้ล, บอลชอน]
ปลาแบล็คสวอลโล  เป็นสายพันธุ์ปลาทะเลลึกในตระกูล Chiasmodontidae เป็นที่รู้จักด้วยความสามารถของมันที่สามารถกลืนปลาที่มีขนาดใหญ่กว่าตัวเองได้ มันมีการแพร่กระจายไปทั่วโลกในเขตร้อนและเขตหุบเขาใต้ทะเลลึกภูเขาใต้ทะเลที่มีความลึก 700-2,745 เมตร (2,297-9,006 ฟุต) เป็นปลาทะเลลึกที่แพร่พันธุ์ได้แพร่หลายมาก
ปลาแบล็คสวอลโลเป็นปลาขนาดเล็กที่มีความยาวสูงสุด 25 ซม. (9.8 นิ้ว) ร่างกายมีความยาวและไม่มีเกล็ดและมีสีน้ำตาล - ดำสม่ำเสมอ ศีรษะยาวมีปากแหลม ตามีขนาดปานกลางและมีปากที่ใหญ่ ขากรรไกรล่างยื่นออกมาทางด้านบน ขากรรไกรทั้งสองข้างเรียงรายไปด้วยแถวของฟันที่คมซึ่งจะเชื่อมต่อกันสนิดเมื่อปิดปาก ฟันสามซี่แรกของขากรรไกรบนและล่างคือเขี้ยวที่มีขนาดใหญ่กว่าฟันปกติ
กระดูกสันหลังมีขนาดเล็ก ครีบที่คลี่ออกมามีความยาว 12-15 (ปกติ 13) รังสี; ครีบอุ้งเชิงกรานมีขนาดเล็กและมีรังสี 5 ดวง ครีบหลังทั้งสองข้างแรกมีหนาม 10-12 ก้าน ครีบก้นกระดูกสันหลังมีหนาม 26-29 รัศมีอ่อน ครีบหางมีร่องด้วยรังสีเอกซ์ 9 ดวง เส้นข้างเป็นต่อเนื่องกับรูขุมขนสองส่วนต่อส่วนของร่างกาย
ปลาแบล็คสวอลโลสามารถกินอาหารที่มีขนาดใหญ่กว่าตัวมันเองได้หลายเท่าตัวเมื่อกลืนเข้าไปเหยื่อจะค่อย ๆ คดตัวเข้าไปในกระเพาะขนาดใหญ่พิเศษที่สามารถใหญ่กว่าเดิมได้หลายเท่าตัว การที่มันกินอาหารขนาดใหญ่เข้าไปนั้นอาจทำให้เมื่อถึงเวลาย่อยจะมีการปลดปล่อยก๊าซจำนวนหนึ่งทำให้มันต้องขึ้นไปที่ผิวน้ำจึงทำให้เราสามารถพบเจอพวกมันได้นั้นเอง
การสืบพันธุ์นั้นจะเป็นการวางไข่ซึ่งไข่อยู่ในทะเลนั้นจะมีขนาดเส้นผ่านศูนย์กลาง 1.1-1.3 มิลลิเมตร (0.043-0.051 นิ้ว) และมีเม็ดสีเข้มซึ่งกระจายทั่วไปและเมื่อตัวอ่อนที่เพิ่งฟักออกมาจะมีเม็ดสีเข็มตรงด้านหน้าของดวงตาจนถึงปลายหางแล้วเม็ดสีเหล่านี้หายจะไปในที่สุดและร่างกายจะมืดลงโดยรวมเป็นสีดำ
ฟาโรห์เมริฮาธอร์
ฟาโรห์เมริฮาธอร์ หรือ เมริต-ฮาตฮอร์ เป็นฟาโรห์พระองค์แรกของราชวงศ์ที่ 10 ของอียิปต์ในช่วงระยะเวลาช่วงแรก
ถึงแม้ว่าจะถือเป็นผู้ก่อตั้งราชวงศ์ เมริฮาธอร์น่าจะครองราชย์ประมาณ 2,130 ปีก่อนคริสต์ศักราช
ไม่ปรากฏพระนามของพระองค์ในบันทึกพระนามแห่งตูริน แต่ดเจฮูตีย์นาคต์ที่ 2 (Djehutynakht II) nomarch แห่งฮาเรโนเมที่อาศัยอยู่ในเฮร์โมโปลิส สั่งให้เพิ่มลายหมึกกราฟฟิโตที่กล่าวถึงเมริฮาธอร์ในเหมืองหินอะลาบาสเทอร์ที่ฮัตนุบ ทำให้เป็นข้อมูลหลักฐานเดียวเกี่ยวกับพระองค์
ถึงกระนั้น ยังมีข้อพิพาทเกี่ยวกับพระนามของพระองค์ เนื่องจากสัญลักษณ์"แฮธอร์" (C9 ใน Gardiner's sign list) มีความเสียหายบางส่วน ทำให้นักประพันธ์อย่าง Edward Brovarskiเชื่อว่าพระนามที่แท้จริงของฟาโรห์องค์นี้อาจเป็น "เมริเบร" ("ผู้เป็นที่รักในดวงหทัยของรา") นอกจากนี้ นักอียิปต์วิทยาบางส่วนที่สนับสนุนรูปอ่านอีกแบบ ก็รวมฟาโรห์องค์นี้กับฟาโรห์เนเฟอร์เคาเรที่ 8 ทำให้เป็นเรื่องไม่ทั่วที่จะพบฟาโรห์"เนเฟอร์คาเร-เมริเบร"เป็นผู้ก่อตั้งราชวงศ์ที่ 10
ฟาโรห์เนเฟอร์คาเรที่ 8
เนเฟอร์คาเรที่ 8 เป็นฟาโรห์แห่งอียิปต์โบราณพระองค์ที่สองจากราชวงศ์ที่สิบ (ระหว่าง 2130 ถึง 2040 ปีก่อนคริสตกาลในสมัยช่วงระหว่างกลางที่ 1)
พระนาม "เนเฟอร์คาเร" ชี้ให้เห็นว่าพระองค์ถือว่าพระองค์เองเป็นผู้สืบสันตติวงศ์โดยชอบชอบธรรมจากฟาโรห์เปปิที่ 2 เนเฟอร์คาเร แห่งราชวงศ์ที่หก เช่นเดียวกันกับฟาโรห์หลายพระองค์จากราชวงศ์ที่แปดที่ปกครองที่เมืองเมมฟิสที่ใช้พระนามนี้ และเป็นได้ว่าพระองค์จะเป็นฟาโรห์พระองค์ที่แปดที่ใช้พระนามนี้ แม้ว่าฟาโรห์หลายพระองค์ที่ขึ้นครองราชย์ก่อนหน้าก็จะถูกเอ่ยพระนามโดยการรวมกันของคำนำหน้าพระนามและพระนามของพระองค์ (เช่น ฟาโรห์เนเฟอร์คาเร เตเรรู หรือ ฟาโรห์เนเฟอร์คาเร เคนดู)
พระองค์มีหลักฐานรับรองการมีตัวตนเพียงเฉพาะบันทึกพระนามกษัตริย์แห่งตูริน เนื่องจากไม่ทราบเกี่ยวพระองค์จากการค้นพบทางโบราณคดีใด ๆ เลย และไม่น่าเป็นไปได้อย่างยิ่งที่ฟาโรห์เนเฟอร์คาเรที่ 8 และ"ฟาโรห์คาเนเฟอร์เร" ฟาโรห์ปริศนาที่ถูกกล่าวถึงในหลุมฝังศพของผู้ปกครองท้องถิ่นนามว่า อังค์ติฟิ จะเป็นพระองค์เดียวกัน และค่อนข้างมีความเป็นไปได้ว่า "ฟาโรห์คาเนเฟอร์เร" น่าจะเป็นฟาโรห์เนเฟอร์คาเรที่ 7 จากราชวงศ์ที่เก้าที่ปกครองก่อนหน้า
ฟาโรห์วาคาเร เคติ
วาคาเร เคติ เป็นฟาโรห์แห่งอียิปต์โบราณจากราชวงศ์ที่เก้าหรือสิบในสมัยช่วงระหว่างกลางที่ 1
การมีอยู่ของฟาโรห์วาคาเร เคติ นั้นยังคงโต้เถียงกัน ในขณะที่นักวิชาการบางคนเชื่อว่า พระองค์เป็นผู้ก่อตั้งราชวงศ์ที่เก้า คนอื่น ๆ อีกหลายคนจัดให้พระองค์อยู่ในราชวงศ์ที่สิบแห่งอียิปต์
ข้อสันนิษฐานหากพระองค์อยู่ในราชวงศ์ที่เก้าแห่งอียิปต์.
หากฟาโรห์วาคาเร เคติเป็นผู้ก่อตั้งราชวงศ์ที่เก้าแห่งอียิปต์ พระองค์อาจจะเป็นฟาโรห์"อัคธอส์" ซึ่งเป็นผู้ก่อตั้งราชวงศ์นี้ตามบันทึกของมาเนโท ที่ได้กล่าวว่า:
"[ฟาโรห์] พระองค์แรกของราชวงศ์นี้คือ อัคธอส์ ซึ่งประพฤติตนโหดร้ายยิ่งกว่าผู้ปกครองก่อนหน้าพระองค์ ผู้ก่อความวิบัติแก่ชาวอียิปต์ทั้งหลาย แต่ภายหลังพระองค์ถูกรุมเร้าด้วยความวิกลจริตและโดนจระเข้ปลงพระชนม์"
หากสมมติฐานนี้ถูกต้อง ฟาโรห์วาคาเร เคติ อาจจะเป็นผู้ปกครองท้องถิ่นเขตเฮราคลีโอโพลิส ซึ่งได้ใช้ประโยชน์จากความอ่อนแอของผู้ปกครองแห่งราชวงศ์ที่แปดที่ปกครอง ณ เมืองเมมฟิส เพื่อยึดบัลลังก์ของอียิปต์ตอนกลางและตอนล่างเมื่อประมาณ 2150 ปีก่อนคริสตกาล สมมติฐานนี้ได้รับการสนับสนุนโดยจารึกร่วมสมัยที่อ้างถึงแคว้นเฮราคลีโอโพลิสที่อยู่ทางเหนือในฐานะ"ราชวงศ์ของเคติ" แม้ว่าจะพิสูจน์ได้เพียงว่าผู้ก่อตั้งราชวงศ์ที่เก้าจะมีพระนามว่า เคติ แต่ไม่จำเป็นว่าจะเป็นฟาโรห์วาคาเร เคติ
ข้อสันนิษฐานหากพระองค์อยู่ในราชวงศ์ที่สิบแห่งอียิปต์.
นักวิชาการหลายคน เชื่อว่า ฟาโรห์วาคาเร เคติ เป็นฟาโรห์จากราชวงศ์ที่สิบแห่งอียิปต์แทน โดยให้พระองค์เป็นพระองค์เดียวกับ เคติ ซึ่งเป็นผู้ถูกสันนิษฐานว่าเป็นทรงนิพนธ์หนังสือการสอนที่มีชื่อเสียงของฟาโรห์เมริคาเร ทำให้พระองค์จะต้องขึ้นครองราชย์อยู่ระหว่างรัชสมัยของฟาโรห์เนเฟอร์คาเรที่ 8 และฟาโรห์เมริคาเร และฟาโรห์วาคาเร เคติ จะเป็นฟาโรห์แห่งเฮราคลีโอโพลิสพระองค์สุดท้ายที่ใช้พระนาม "เคติ" และผู้ก่อตั้งราชวงศ์ที่เก้าแห่งอียิปต์พระนามว่า อัคธอส์ ผู้เหี้ยมโหด จะกลายเป็นฟาโรห์เมริอิบเร เคติ และราชวงศ์แห่งเคติ ( House of Khety) จะอ้างถึงฟาโรห์เมริอิบเรแทนด้วย
เป็นที่ทราบกันว่า ฟาโรห์วาคาเร เคติได้เข้าเป็นพันธมิตรกับบรรดาผู้ปกครองท้องถิ่นอียิปต์ล่างที่สามารถขับไล่ "ชาวเอเชียเร่ร่อน" ที่เดินเตร่เร่ร่อนบริเวณสามเหลี่ยมปากแม่น้ำไนล์มาหลายชั่วอายุคน ผู้ปกครองท้องถิ่นเหล่านั้น แม้จะรับรู้ถึงอำนาจของพระองค์ แต่ก็ยังปกครองโดยพฤตินัยอย่างอิสระไม่มากก็น้อย ซึ่งขับไล่ "ชาวเอเชีย" และอนุญาตให้มีการจัดตั้งการตั้งถิ่นฐานและสร้างแนวป้องกันใหม่บนพรมแดนตะวันออกเฉียงเหนือเช่นเดียวกับการค้าขายกับชายฝั่งเลวานไทน์ อย่างไรก็ตามพระองค์ยังเตือนฟาโรห์เมริคาเรว่า อย่าละเลยการปกป้องพรมแดนเหล่านี้ เนื่องจาก "ชาวเอเชีย" ยังคงถูกมองว่าเป็นอันตราย
ในทางตอนใต้ พระองค์และผู้ปกครองท้องถิ่นแห่งอัสยุตผู้ซื่อสัตย์นามว่า เทฟิบิ ได้ยึดไทนิส ซึ่งก่อนหน้านี้ถูกฟาโรห์แห่งธีบส์ นำโดยฟาโรห์อินโยเตฟที่ 2; อย่างไรก็ตาม กองทหารจากเฮราคลีโอโพลิสได้บุกรุกหลุมฝังศพอันศักดิ์สิทธิ์แห่งไทนิส ซึ่งเป็นความผิดร้ายแรงที่พระองค์ทราบด้วยพระองค์เอง การกระทำในครั้งนี้ส่งผลให้เกิดปฏิกิริยาทันทีฝ่ายธีบส์ ซึ่งต่อมาได้เข้ายึดไทนิสคืนได้ในที่สุด หลังจากเหตุการณ์นั้น ฟาโรห์วาคาเร เคติ ตัดสินพระทัยที่จะละทิ้งพระราโชบายที่รุนแรงนี้และเริ่มขั้นตอนของการอยู่ร่วมกันอย่างสันติกับเขตปกครองทางใต้ ซึ่งคงอยู่จนกระทั่งช่วงหนึ่งของรัชสมัยของฟาโรห์เมริคาเร ซึ่งผู้ที่ขึ้นปกครองต่อจากพระองค์ ผู้ที่ครองราชย์ยาวนานถึงห้าทศวรรษ
ไม่มีหลักฐานชั้นต้นร่วมสมัยที่มีพระนามของพระองค์ คาร์ทูธของฟาโรห์วาคาเรได้ปรากฏบนโลงศพไม้จากสมัยช่วงราชวงศ์ที่สิบสองแห่งอียิปต์ ซึ่งจารึกด้วยข้อความโลงศพและเดิมสร้างขึ้นสำหรับข้าราชบริพารนามว่า เนฟริ ถูกค้นพบใน เดียร์ เอล-เบอร์ชา (Dier el-Bersha) และปัจจุบันอยู่ในพิพิธภัณฑ์อียิปต์ในกรุงไคโร (ซีจี 28088) บนนั้นพระนามของพระองค์ถูกแทนที่ด้วยนามของเนฟริเพียงที่เดียว แต่ไม่ทราบว่าข้อความเดิมถูกจารึกไว้สำหรับฟาโรห์หรือไม่หรือเพียงแค่คัดลอกมาจากที่อื่นก่อนหน้านี้ พระนามของฟาโรห์วาคาเร เคติ อาจจะบันทึกรวมอยู่ในบันทึกพระนามกษัตริย์แห่งตูรินด้วย
ฟาโรห์เมริคาเร
เมริคาเร (หรือ เมริคารา) เป็นฟาโรห์แห่งอียิปต์โบราณจากราชวงศ์ที่สิบ พระองค์มีพระชนม์ชีพอยู่ในปลายช่วงระหว่างกลางที่ 1
พระองค์เริ่มใช้พระราโชบายในการอยู่ร่วมกันแบบกึ่งสันติกับผู้ปกครองทางใต้จากราชวงศ์ที่สิบเอ็ดแห่งอียิปต์ โดยมุ่งเน้นที่การทำนุบำรุงความเจริญรุ่งเรืองในพระราชอาณาเขตของพระองค์ ซึ่งมีศูนย์กลางอยู่ที่เมืองเฮราคลีโอโพลิส แทนที่จะทำสงครามพุ่งกับฝ่ายธีบส์ แต่พระราโชบายของพระองค์กลับไม่ได้ผล และไม่นานหลังจากที่พระองค์เสด็จสวรรคต แคว้นเฮราคลีโอโพลิสก็ถูกยึดครองโดยฟาโรห์แห่งธีบส์พระนามว่า เมนทูโฮเทปที่ 2 ซึ่งเป็นจุดเริ่มต้นของสมัยช่วงราชอาณาจักรกลาง พีระมิดของพระองค์นั้นได้รับการยืนยันทางประวัติศาสตร์ว่ามีอยู่จริงแล้ว ถึงแม้ว่าจะยังไม่ถูกค้นพบก็ตาม
ตามที่นักวิชาการหลายคนกล่าวไว้ พระองค์ทรงขึ้นปกครองในช่วงปลายราชวงศ์ที่สิบแห่งอียิปต์ในวัยกลางคน ตามการครองราชย์อันยาวนานของพระราชบิดา การมีตัวตนของผู้ปกครองก่อนหน้า (ที่มีพระนามว่า "เคติที่ 3" ซึ่งทรงนิพนธ์ตำราคำสอนแด่เมริคาเร) ยังคงเป็นข้อสงสัยที่มีการถกเถียงกันในหมู่นักไอยคุปต์วิทยา นักวิชาการบางคนมักให้ฟาโรห์วาคาเร เคติ เป็นผู้ปกครองก่อนหน้าพระองค์ โดยตำราคำสอน (sebayt) เหล่านี้ ซึ่งอาจจะเขียนขึ้นในรัชสมัยของฟาโรห์เมริคาเร และอ้างว่าเป็นพระราชบิดาโดยสมมติขึ้นเป็นสร้างการตั้งอยู่ในธรรมาภิบาล ข้อความดังกล่าวยังกล่าวถึงพรมแดนด้านตะวันออกที่เพิ่งสงบลง แต่ให้ยังอยู่ในความสนใจของฟาโรห์ ในข้อความพระราชบิดาที่ไม่มีพระนามของพระองค์กล่าวถึงการบุกยึดไทนิส แต่พระองค์แนะนำให้ฟาโรห์เมริคาเรจัดการกับอียิปต์บนที่กำลังลำบากมากขึ้น
เมื่อขึ้นครองราชสมบัติแล้ว ราวปี 2075 ปีก่อนคริสตศักราช ฟาโรห์เมริคาเรยอมอย่างชาญฉลาด เพื่อดำรงอยู่ของสองแคว้นที่แยกจากกัน (เฮราคลีโอโพลิสและธีบส์) และพยายามรักษาพระราโชบายในการอยู่ร่วมกันอย่างสันติ ซึ่งบรรลุผลสำเร็จโดยพระราชบิดาของพระองค์ ดูเหมือนว่าช่วงเวลาแห่งความสงบสุขจะนำความเจริญรุ่งเรืองจำนวนหนึ่งมาสู่แคว้นของพระองค์ ต่อมาไม่นาน ฟาโรห์ถูกบังคับให้แล่นเรือไปตามแม่น้ำไนล์พร้อมกับราชสำนักด้วยกองเรือขนาดใหญ่ เมื่อพระองค์เสด็จไปถึงเมืองอัสยุต พระองค์ได้แต่งตั้งเคติที่ 2 ผู้ภักดี เป็นผู้ปกครองท้องถิ่นต่อจากเทฟิบิ ผู้ซึ่งเป็นบิดาผู้ล่วงลับของเขา พระองค์ยังทำการบูรณะที่วิหารแห่งเวฟวาเวตในท้องถิ่น หลังจากนั้นฟาโรห์เมริคาเรได้ขึ้นไปยังเมืองซาสโฮเทป ซึ่งเป็นไปได้ว่าจะปราบปรามการจลาจล และในขณะเดียวกันก็เป็นการแสดงพระราชอำนาจไปยังพื้นที่ชายแดนทางใต้ที่กำลังวุ่นวาย
พระองค์เสด็จสวรรคตในช่วง 2040 ปีก่อนคริสตกาล เพียงไม่กี่เดือนก่อนการล่มสลายของเฮราคลีโอโพลิส ดังนั้น การสู้รบครั้งสุดท้ายโดยฝ่ายธีบส์ ซึ่งนำโดยฟาโรห์เมนทูโฮเทปที่ 2 จากราชวงศ์ที่สิบเอ็ดแห่งอียิปต์ จึงมีความเป็นไปได้ว่าจะเกิดในรัชสมัยสั้น ๆ ของฟาโรห์ไม่ทราบพระนามที่ขึ้นมาปกครองต่อจากพระองค์
การฝังพระศพ.
หลายแหล่งข้อมูลระบุว่า ฟาโรห์ถูกฝังอยู่ในพีระมิดที่ยังไม่ถูกค้นพบในซัคคาราที่มีชื่อว่า "ความรุ่งเรืองเป็นที่พำนักแห่งเมริคาเร" ("Flourishing are the Abodes of Merikare)" ซึ่งควรต้องตั้งอยู่ใกล้กับพีระมิดแห่งเตติ ซึ่งเป็นฟาโรห์จากราชวงศ์ที่หก ชื่อของเจ้าหน้าที่ที่เกี่ยวข้องในการก่อสร้างได้รับการบันทึกไว้ เนื่องจากการบูชาพระศพของพระองค์จะอยู่ถึงช่วงราชวงศ์ที่สิบสองแห่งอียิปต์; อันที่จริงคาร์ทูธของฟาโรห์เมริคาเรปรากฏอยู่บนจารึกของนักบวชอย่างน้อยสี่คนที่รับผิดชอบการบูชาพระศพของฟาโรห์เตติและฟาโรห์เมริคาเรในช่วงสมัยราชอาณาจักรกลาง พวกเขารวมถึงเกมนิเอมฮัต ผู้ซึ่งที่ยังดำรงตำแหน่งสำคัญอื่นๆ
แม้ว่าพระนามของฟาโรห์เมริคาเรจะไม่เป็นที่รู้ทราบในบันทึกพระนามกษัตริย์แห่งตูริน แต่พระองค์ก็เป็นฟาโรห์ที่มีหลักฐานรับรองมากที่สุดในบรรดาฟาโรห์แห่งเฮราคลีโอโพลิส พระนามของพระองค์ปรากฏบน:
ข้อสันนิษฐานเกี่ยวกับช่วงต้นรัชสมัย.
ในปี ค.ศ. 2003 อาร์คาดี เอฟ. เดมิดชิก นักไอยคุปต์วิทยา ได้เสนอว่าควรพิจารณาใหม่เกี่ยวกับช่วงตำแหน่งรัชสมัยภายในราชวงศ์ของฟาโรห์เมริคาเร ตามที่เขากล่าว ถ้าหากพระองค์ครองราชย์ในระหว่างช่วงการดำเนินการทางทหารที่นำโดยฟาโรห์เมนทูโฮเทปที่ 2 พีระมิดและพิธีบูชาพระศพคงจะไม่สามารถอยู่รอดได้จากการเอาชนะของฝ่ายธีบส์ และฟาโรห์เมริคาเรคงจะไม่สามารถหาหินแกรนิตจากทางใต้ได้ตามที่กล่าวไว้ในตำราคำสอนที่กล่าวไว้ข้างต้น เดมิดชิกยังโต้แย้งอีกด้วยว่าการบุกไทนิสที่เทฟิติและพระองค์กล่าวถึงนั้นเหมือนกัน คงถูกโจมตีในแนวรบฝ่ายตรงข้ามโดยฟาโรห์วาอังค์ อินเตฟที่ 2 ผู้ปกครองแห่งธีบส์ เขาจึงแสดงความคิดเห็นว่าว่าการครองราชย์ของฟาโรห์เมริคาเร ควรจัดไว้เร็วกว่าที่เคยคิดไว้หลายสิบปี เมื่อราชวงศ์ที่สิบแห่งอียิปต์มีอำนาจอยู่ที่จุดสูงสุด
อินโยเทฟ ผู้อาวุโส
อินโยเทฟ ซึ่งเป็นนามที่จะตามมาคำว่า ผู้อาวุโส, ผู้ยิ่งใหญ่ หรือ บุตรแห่งไอคู เป็นผู้ปกครองท้องถิ่นในเมืองธีบส์ในช่วงระหว่างกลางครั้งที่หนึ่ง ประมาณ 2150 ปีก่อนคริสตกาลและต่อมาถูกสันนิษฐานว่าเป็นผู้ก่อตั้งราชวงศ์ที่สิบเอ็ดแห่งอียิปต์โบราณ
อินโยเทฟ ผู้อาวุโส ไม่ได้ดำรงตำแหน่งเป็นฟาโรห์ แต่ค่อนข้างที่จะเป็นผู้ปกครองท้องถิ่นในธีบส์ประมาณ 2150 ปีก่อนคริสตกาล เช่นนี้เขาอาจจะรับราชการในช่วงปีการขึ้นครองราชย์ของฟาโรห์ราชวงศ์ที่แปด หรือหนึ่งของฟาโรห์แห่งเฮราคลีโอโพลิสในช่วงราชวงศ์ที่เก้าหรือสิบแห่งอียิปต์โบราณ อินโยเทฟปกครองดินแดนจากเมืองธีบส์ไปทางใต้ถึงเมืองอัสวานและไปทางเหนือไม่ไกลกว่าเมืองคอปตอส ซึ่งเป็นดินแดนในการปกครองของราชวงศ์อื่น เขาถูกเชื่อว่าเป็นพระราชบิดาของฟาโรห์เมนทูโฮเทปที่หนึ่งผู้ครองบัลลังก์ในธีบส์
ข้อเท็จจริงที่เกี่ยวข้อง.
อินโยเทฟดูเหมือนว่าจะเป็นที่รู้จักในนามของผู้สถาปนาราชวงศ์ที่สิบเอ็ดแห่งอียิปต์โบราณภายหลังการมรณกรรม ตามหลักฐานคือพบชื่อของอินโยเทฟในบันทึกพระนามแห่งคาร์นัก (หมายเลขที่ 13) ซึ่งถูกสร้างโดยฟาโรห์ทุตโมสที่สามในอีก 600 ปีภายหลังการตายของเขา ในบันทึกอินโยเทฟมีตำแหน่งเป็น "iry-pat" (เจ้าชาย) และ "haty-a" (เทียบได้กับตำแหน่งเคานต์ในสหราชอาณาจักร) เขาถูกระบุด้วยคำว่า อินโยเทฟบุตรแห่งไอคู ซึ่งฟาโรห์เซนุสเรตสร้างรูปสลักในอิริยาบทนั่งเพื่ออุทิศแก่ฐานะอาลักษณ์อินโยเทฟ :
โปรดเกล้าฯ ให้สร้างโดยกษัตริย์แห่งอียิปต์บนและล่าง ฟาโรห์เคเปอร์คาเร เพื่ออุทิศให้แก่อินโยเทป ผู้อาวุโส [...] บุตรแห่งไอคู
ออกัส มาเรียตได้ขุดค้นพบจารึกของเจ้าชายอินเทฟิ ที่ ดรา 'อาบู เอล-นากา' บนฝั่งตะวันตกของเมืองธีบส์และปัจจุบันอยู่ในพิพิธภัณฑ์อียิปต์ จารึกหมายเลข CG 20009 ได้บันทึกชื่อของอินโยเทฟไว้และแสดงให้เห็นว่าเขารับราชการในช่วงรัชกาลของฟาโรห์ไร้พระนาม :
"เครื่องบูชาที่ฟาโรห์มอบให้แก่อานูบิส ผู้ซึ่งอยู่บนภูเขาและผู้ซึ่งอยู่ในสถานที่แต่งศพเจ้าแห่งสถานบริสุทธิ์ เพื่อเขาจะมอบให้แก่หัวหน้าตระกูลซึ่งนับเป็นเจ้านายที่ยิ่งใหญ่แห่งธีบส์ ซึ่งเป็นที่พอใจของฟาโรห์ในฐานะผู้ดูแลประตูแห่งภาคใต้ เสาหลักอันยิ่งใหญ่ของเขาที่ทำให้ทั้งสองดินแดนของเขามีชีวิตอยู่ หัวหน้าผู้เผยพระวจนะอุทิศตนเพื่อเทพเจ้าอันยิ่งใหญ่อินเทฟิ"
เจอร์เกน แบคเคอเรต สันนิษฐานว่าจารึกของเจ้าชายอินเทฟิ ที่ ดรา 'อาบู เอล-นากา' แสดงให้เห็นการจัดพิธีศพของอิโยเทฟ โดยแต่เดิมวางไว้ในห้องสวดใกล้หลุมฝังศพของเขา
ฟาโรห์เมนทูโฮเตปที่ 1
เมนทูโฮเทปที่ 1 (หรือ เมนทูโฮเทป-อาอา, แปลว่า "มหาราช") เขาอาจเป็นผู้ปกครองท้องถิ่นธีบส์ และเป็นผู้ปกครองอิสระบริเวณอียิปต์บนในสมัยช่วงระหว่างกลางที่ 1 หรืออาจเป็นบุคคลที่ไม่ตัวตนจริงที่สร้างขึ้นภายหลังในช่วงราชวงศ์ที่สิบเอ็ดแห่งอียิปต์ ในรัชสมัยอันรุ่งเรืองอินเตฟที่ 2 และฟาโรห์เมนทูโฮเทปที่ 2 โดยให้เป็นพระราชบิดาผู้สถาปนา
เมนทูโฮเทปที่ 1 อาจจะเป็นผู้ปกครองถิ่นท้องของอียิปต์ในบริเวณเมืองธีบส์ในต้นสมัยช่วงระหว่างกลางที่ 1 ราว 2135 ปีก่อนคริสตกาล นามของเขาถูกบันทึกในบันทึกพระนามกษัตริย์แห่งคาร์นักที่พบในโถงเทศกาลแห่งทุตโมสที่ 3 ในตำแหน่งที่ 12 โดยปรากฎพระนามเพียงแค่บางส่วนว่า "เมน -" ในคาร์ทูธ ซึ่งแตกต่างจากของฟาโรห์เมนทูโฮเทปที่ 2 (ตำแหน่งที่ 29) หรือของฟาโรห์เมนทูโฮเทปที่ 3 (ตำแหน่งที่ 30) บางส่วนที่ยังหลงเหลืออยู่ของบันทึกพระนามแห่งคาร์นักดูเหมือนจะไม่ได้สื่อถึงฟาโรห์ในอดีตในลำดับเหตุการณ์ใด ๆ ดังนั้นจึงไม่มีใครสามารถยืนยันได้ว่าฟาโรห์ "เมน-" นี้มีพระชนม์ชีพอยู่หรือเมื่อใด นักวิชาการหลายคนโต้เถียงกันจากบันทึกพระนามที่ว่า เมนทูโฮเทปที่ 1 ซึ่งอาจจะเป็นเพียงผู้ปกครองท้องถิ่นของธีบส์ ซึ่งได้รับได้รับนามหลังจากการมรณกรรมของเขา โดยผู้ปกครองที่ขึ้นมาต่อจากเขา ดังนั้น บุคคลที่สันนิษฐานมานี้จึงถูกเรียกว่า "เมนตูโฮเทปที่ 1"
เป็นความจริงที่ว่า ไม่มีหลักฐานชั้นต้นร่วมสมัยใดที่เกี่ยวข้องกับเมนทูโฮเทปที่ 1 เลย ซึ่งทำให้นักวิชาการบางคนได้เสนอว่า เขาเป็นบรรพบุรุษในตำนานและผู้ก่อตั้งราชวงศ์ที่สิบเอ็ดแห่งอียิปต์ ซึ่งสร้างขึ้นเพื่อจุดประสงค์นั้นในภายหลัง
บนฐานของรูปสลักจากวิหารแห่งเฮกาอิบบนเกาะแอลเลเฟนไทน์ เมนทูโฮเทปถูกเรียกว่า "บิดาแห่งเทพเจ้า" ชื่อนี้อาจจะหมายถึงผู้ที่ขึ้นมาปกครองต่อจากของเขา นั้นก็คืออินเตฟที่ 1 และอินเตฟที่ 2 ซึ่งขึ้นมาเป็นผู้ปกครองเหนือบริเวณอียิปต์บน จากชื่อนี้นักไอยคุปต์วิทยาหลายคนแย้งว่า เมนทูโฮเทปนี้น่าจะเป็นบิดาของอินเตฟที่ 1 และ 2 และว่าเขาไม่เคยเป็นฟาโรห์เลย เนื่องจากชื่อนี้มักจะสงวนไว้สำหรับบรรพบุรุษที่ไม่ใช่เชื้อพระวงศ์ของฟาโรห์
ไม่ทราบชื่อขณะครองราชย์ของเขา; เนื่องจากเขาอาจจะไม่ได้เป็นฟาโรห์ หรือไม่ก็ไม่มีฟาโรห์จากราชวงศ์ที่สิบเอ็ดในต่อมาไม่มีพระนามขณะครองราชย์ใดๆ จนกระทั่งรัชสมัยฟาโรห์เมนทูโฮเทปที่ 2 และเป็นไปได้ว่าพระองค์ก็ไม่เคยมีเช่นกัน ชื่อฮอรัสที่ถูกพระราชทานให้หลังจากมรณกรรมอย่างแน่นอนว่า เทปิ-อา (Tepi-a) แปลว่า "บรรพบุรุษ"
ภรรยาของเมนทูโฮเทป อาจจะเป็นเนเฟรูที่ 1และรูปสลักจากวิหารแห่งเฮกาอิบ อาจจะถูกใช้สื่อความ เพื่อแสดงว่าเขาเป็นบิดาของอินเตฟที่ 1 และ 2 บันทึกพระนามแห่งคาร์นักมีบุคคลที่ไม่ใช่เชื้อพระวงศ์หนึ่งคน (ไม่มีคาร์ทูธ) ชื่อว่า "อินเตฟ" ในตำแหน่งที่ 13 และนี่อาจหมายถึงอินเตฟ ผู้อาวุโส บุตรชายของไอคู ผู้ปกครองท้องถิ่นธีบส์ที่ภักดีต่อฟาโรห์แห่งเฮราคลีโอโพลิสในสมัยช่วงระหว่างกลางที่ 1 อย่างไรก็ตาม พระนามฟาโรห์ในชิ้นส่วนที่เหลืออยู่ของบันทึกดังกล่าวนั้นไม่ได้เรียงตามลำดับเวลา ดังนั้นจึงไม่แน่นอนเลย